laion/Wikipedia-Exotic huggingface dataset:
יוזפוב על נהר ויסלה

יוזפוב על נהר ויסלה (בפולנית: Józefów nad Wisłą) הוא כפר במחוז אופולה שבפרובינציית לובלין בפולין, על גדת נהר ויסלה, בו התקיימה עד השואה קהילה יהודית גדולה. היישוב נזכר לראשונה בשנת 1667, ועד אמצע המאה ה-18 הוענקו לו זכויות עירוניות. במחצית הראשונה של המאה ה-19 התפתח היישוב, בשל מיקומו על הדרך הראשית שיצאה מלובלין, ובשל סמיכותו לאחוזות משפחת פוטוצקי. יהודים ישבו ביוזפוב מעת שקיבל זכויות עירוניות, ומהמחצית הראשונה של המאה ה-19 התקיימה ביישוב קהילה יהודית עצמאית, עם בית כנסת. בשנת 1867 נמנו ביישוב 1,580 יהודים, אך מסוף המאה ה-19 ובתחילת המאה ה-20 עזבו את היישוב רבים מיהודיו. בין מלחמות העולם נמנו ביישוב 736 יהודים, והתקיימה בו פעילות ציונית. בשנת 1937 אירעו מספר תקריות אנטישמיות בכפר, תוך פגיעה במבנה בית הכנסת המקומי. לאחר כיבוש הכפר בידי הגרמנים באמצע ספטמבר 1939, פנו חלק מיהודי היישוב לאופולה לובלסקי, לריקי ולדמבלין אירנה. בשנת 1941 הובאו ליוזפוב פליטים יהודים מקז'ימייז' דולני, ובד בבד, הוטלו הגבלות תנועה על יהודי היישוב. בתחילת מאי 1942 גורשו כל יהודי היישוב לדמבלין אירנה, וב-6 במאי 1942 נשלחו יחד עם יתר יהודי המקום למחנה ההשמדה סוביבור. מדיה וקבצים בנושא יוזפוב על נהר ויסלה בוויקישיתוף יוזפוב על נהר ויסלה באתר מרכז מורשת יהדות פולין "יוזפוב על נהר ויסלה", באתר השטעטל הווירטואלי "יוזפוב על נהר ויסלה", באתר JewishGen (באנגלית)
קאווה ססיליו דה סילבה

קאווה ססיליו דה סילבה (בפורטוגזית: Cauê Cecilio da Silva; נולד ב-24 במאי 1989), הידוע בשם קאווה, הוא כדורגלן ברזילאי המשחק בעמדת הקשר בסיאנורטה. קאווה התחיל את הקריירה שלו בקבוצת סנטו אנדרה מסאו פאולו, וכשהיה בן 21 עזב את ברזיל וחתם בליישואש מליגת העל הפורטוגזית. בעונת הבכורה שלו לא זכה קאווה לדקות משחק רבות והמועדון ירד לליגה השנייה, בה הפך קאווה לשחקן הרכב. בקיץ 2011 חזר לליגה הבכירה בפורטוגל כאשר חתם באולהאננסה, במדיה כבש ארבעה שערים ב-29 משחקים. בקיץ 2012 חתם בואסלוי מליגת העל הרומנית, במדיה ערך את הופעת הבכורה שלו במסגרות האירופאיות, בתיקו 1–1 נגד פנרבחצ'ה במסגרת מוקדמות ליגת האלופות. בסך הכל שיחק שנתיים במועדון וכבש שלושה שערים ב-54 הופעות בכל המסגרות. בקיץ 2014 חתם בנפטצ'י באקו מליגת העל האזרית, במדיה שיחק שנה וחצי וכבש שני שערים ב-49 הופעות בכל המסגרות. ב-2 בפברואר 2016 הגיע קאווה לישראל וחתם בקבוצת הפועל תל אביב. כעבור חמישה ימים ערך את הופעת הבכורה שלו במועדון, כאשר נכנס כמחליף בדרבי מול מכבי תל אביב, במשחק שנערך באצטדיון בלומפילד והסתיים בתיקו 1–1. בסך הכל שותף קאווה בשבעה משחקים בליגת העל עד תום העונה. במאי 2016 חתם במוריירנסה מליגת העל הפורטוגזית, ובמדיה שיחק עונה אחת וכבש שני שערים ב-33 הופעות בליגה. ביולי 2017 חתם בקבוצת אומייה ארדיג'ה מליגת העל היפנית, ובתום העונה ירד עמה לליגת המשנה. בשנת 2018 הושאל לאלבירקס ניאיגטה מליגת המשנה היפנית, וכעבור שנה חתם על חוזה חדש בקבוצה. ב-19 באוגוסט 2020, קאווה חתם בבלננסש סאד. קאווה ססיליו דה סילבה, ברשת החברתית אינסטגרם קאווה ססיליו דה סילבה, באתר ההתאחדות לכדורגל בישראל קאווה ססיליו דה סילבה, באתר Transfermarkt קאווה ססיליו דה סילבה, באתר Soccerway קאווה ססיליו דה סילבה, באתר WorldFootball.net קאווה ססיליו דה סילבה, באתר FootballDatabase.eu ארז נעמן, ‏רשמי: קאווה חתם בהפועל ת"א עד תום העונה, באתר ONE‏, 2 בפברואר 2016 Cauê no Moreirense por duas temporadas, באתר OJOGO, ‏22 במאי 2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאווה ססיליו דה סילבה".
בית ספר אזורי עין כרם

בית הספר האזורי חקלאי עֵין כֶּרֶם (שם קודם: בית הספר החקלאי עין כרם) הוא בית ספר תיכון חקלאי קהילתי אזורי מקיף של המועצה האזורית מטה יהודה הממוקם מערבית לשכונת עין כרם וסמוך לבית זית. בסמוך לבית הספר ממוקם בית הספר היסודי "עין הרים", בו לומדים תלמידים בכיתות א'-ו'. בית הספר החקלאי נחנך באוקטובר 1952 במשכנו הזמני במבנים ששימשו את חוות הלימוד, שהוקמה על ידי רחל ינאית בן-צבי, שהועברה לעין כרם מהשטח המפורז ממזרח לתלפיות, לאחר מלחמת העצמאות. בין מקימי המקום היה גם ד"ר נסים משיח. כפנימיות שימשו בתים שננטשו על ידי בעליהם הערבים במלחמת העצמאות. בסוף 1955, בעקבות נטישת חברי נווה אילן את קיבוצם, ביקש משרד החקלאות להעביר את בית הספר לנווה אילן, אולם העובדים סירבו ומשרד החקלאות הקים לבית הספר קמפוס בקרבת בעין כרם. בשנת 1957 סבל בית הספר ממיעוט תלמידים. בסביבות שנת 1960 הועבר בית הספר מאחריות משרד החקלאות למשרד החינוך. בשנת 2002 הועברה פנימיית כרמית לכפר ושמה הועבר לעין כרמית. בית הספר האזורי-חקלאי עין כרם הוא בית ספר על-יסודי באזור ההר של המועצה האזורית מטה יהודה, ונמצא בבעלות של משרד החינוך, תחת המינהל לחינוך התיישבותי. בית הספר הוקם בשנת 1952 במבנים אשר שימשו את חוות הלימוד שייסדה רחל ינאית בן-צבי, בשכונת עין כרם שבירושלים, ובתקופה זו קיבל את שמו. בשנת 1960 עבר בית הספר אל משכנו הנוכחי מחוץ לעיר, והפך לכפר נוער חקלאי. בית הספר הוא חלק ממארג חינוכי המכונה "כפר נוער" אשר מורכב משלושה גופים חינוכיים: בית ספר אזורי, פנימייה ומשק חקלאי. מרבית התלמידים משלבים לימודי חקלאות בין שלל מקצועות הלימוד, ואף ניגשים לבגרות של 5 יח"ל במקצוע מדעי זה. תלמידיו מגיעים ממגוון יישובים: מושבים, קיבוצים שיתופיים ומתחדשים והרחבות יישוביות, והוא מוזן על ידי שני בתי ספר יסודיים: "אלון" ו"עין הרים". בנוסף ליסודיים מזינה את בית הספר גם פנימיית עין כרמית אשר סמוכה לבית הספר, שאליה מגיעים חניכים מכל רחבי הארץ. אתר האינטרנט הרשמי של בית ספר אזורי עין כרם "בית ספר אזורי עין כרם", באתר הכל אודות מוסדות החינוך אתר הרשמי של בית הספר האזורי חקלאי עין כרם נחנך בית ספר חקלאי חדש בעין כרם, ירושלים, 1960, באתר ארכיון הסרטים הישראלי בסינמטק ירושלים אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 בי"ס חקלאי תיכוני נחנך בעין כרם, הצופה, 30 באוקטובר 1952 אמנון שלף, בית הספר החקלאי בעין כרם, זמנים, 20 ביולי 1954 בי"ס לחקלאות הררית יוקם בנוה אילן, למרחב, 20 בדצמבר 1955 אהרן דולב, העקרון ניצח - הקיבוץ ננטש, מעריב, 10 בפברואר 1956 סכנת סגירת ביה"ס החקלאי בעין כרם, הַבֹּקֶר, 15 במאי 1957 תנחום לוין, החינוך בפרוזדור ירושלים, הצופה, 27 בדצמבר 1964 ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
נמניה פטרוביץ'

נֶמַנְיָה פֶּטְרוֹבִיץ' (בסרבית קירילית: Немања Петровић; נולד ב-17 באפריל 1992) הוא כדורגלן סרבי המשחק בבאצ'קה טופולה בעמדת המגן השמאלי. פטרוביץ' התחיל את הקריירה שלו בטלאופטיק, קבוצת המילואים של פרטיזן בלגרד. ב-11 ביולי 2013, פטרוביץ' חתם על חוזה לארבע שנים בפרטיזן. ב-22 באוגוסט 2013 ערך את הופעת הבכורה שלו במועדון במסגרת מוקדמות הליגה האירופית נגד תון. ב-20 באוקטובר 2013 הבקיע את שער הבכורה שלו בקבוצה הראשונה נגד יאגודינה. בעונת הבכורה שלו במועדון הוא ערך בסך הכל 12 הופעות עבור המועדון. ב-3 בפברואר 2016 הושאל למכבי נתניה. בקיץ 2017 חתם בצ'אווס, העולה החדשה לליגת העל הפורטוגזית. בקיץ 2017 חזר לסרביה וחתם בנפרדק קרושבץ. בקיץ 2019, פטרוביץ' חתם בראד בלגרד. ב-24 ביולי 2020, פטרוביץ' חתם בבאצ'קה טופולה. פטרוביץ' שיחק 11 משחקים בנבחרת הצעירה של סרביה ואף השתתף עימה באליפות אירופה בכדורגל עד גיל 21 - 2015. נמניה פטרוביץ', באתר Transfermarkt נמניה פטרוביץ', באתר Soccerway נמניה פטרוביץ', באתר FootballDatabase.eu מוטי פשכצקי, ‏פרסום ראשון: נתניה במו"מ עם החלוץ אקסנטה, באתר ערוץ הספורט, 3 בפברואר 2016 ערך זה הוא קצרמר בנושא כדורגלנים סרבים. אתם מוזמנים לתרום לוויקיפדיה ולהרחיב אותו.
מירצ'ה אקסנטה

מירצ'ה יונוץ אקסנטה (ברומנית: Mircea Ionuţ Axente; ‏נולד ב־14 במרץ 1987) הוא כדורגלן עבר רומני ששיחק בעמדת החלוץ. אקסנטה התחיל את הקריירה שלו במחלקת הנוער של LPS גאלאץ. בגיל 18 חתם בפוליטכניקה טימישוארה. לאחר שלא מצא את מקומו בין השנים 2007–2010 הושאל לקבוצות כמו: שקולאר רשיצ'ה, אקדמיקה צלינצני, גלוריה בוזאו ואוצלול גאלאץ. בעונת 2010/2011 חזר לטימישוארה ועד מהרה הפך לשחקן הרכב. ב-29 ביולי 2011 הבקיע את שער הבכורה שלו במועדון בניצחון 1-2 נגד מייפה שהיה גם משחק הבכורה שלו במסגרת אירופית. 3 ימים לאחר מכן הבקיע את שער הבכורה שלו במועדון במסגרת הליגה, אך בתום העונה ירדה טימישוארה לליגת המשנה. בליגת המשנה אקסנטה כבש 8 שערים והיה שותף לחזרה של המועדון לליגת העל. בתום העונה סיים את חוזהו וחתם בדינמו בוקרשט. בבוקרשט לא השתלב ואף על פי שפתח את עונת 2013/2014 במועדון, לקראת סיום מועד חלון העברות האחרון הוא חתם בויטורול קונסטנצה. בקיץ 2014 עזב לראשונה את רומניה וחתם בארמיס ארדיפו אך עזב לאחר חודשים בודדים במועדון וחתם בטרגו מורש. ב-3 בפברואר 2016 חתם במכבי נתניה מליגת העל. הוא שוחרר, שלושה מחזורים לפני סיום העונה, לאחר שהופיע בתשעה משחקים ולא כבש שער. בקיץ 2016 חתם בגז מתאן מדיאש. ב-26 בינואר 2017 חתם באל-פאייסלי הסעודית. ב-7 בינואר 2018 חתם בבוטושאן. בקיץ 2018 אקסנטה הצטרף לדינמו בוקרשט, ובינואר 2019 חתם באוניברסיטטה קלוז'. בקיץ 2019 אקסנטה חתם בפולי טימישוארה. פוליטכניקה טימישוארה הליגה הרומנית השנייה: 2011/2012 ארמיס ארדיפו הסופר קאפ הקפריסאי: 2014 טרגו מורש הסופר קאפ הרומני: 2015 מירצ'ה אקסנטה, באתר Transfermarkt מירצ'ה אקסנטה, באתר Soccerway מירצ'ה אקסנטה, באתר WorldFootball.net מירצ'ה אקסנטה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירצ'ה אקסנטה".
ואנדרסון (מגן)

ואנדרסון הנריקה דו נסימנטו סילבה (בפורטוגזית: Wanderson Henrique Do Nascimento Silva; נולד ב-13 בספטמבר 1991; ידוע גם כ"ואנדרסון") הוא כדורגלן ברזילאי המשחק בעמדת המגן השמאלי בדילה גורי. ואנדרסון התחיל את הקריירה שלו בוילה נובה. בגיל 23 חתם בסאו ז'וזה גם בה לא מצא את מקומו, ובמהלך העונה חתם באופראריו בה שיחק 9 משחקים עד לסיום העונה. בתחילת שנת 2015 חתם בגרמיו אנאפוליס בה גם כבש את שער הבכורה שלו בקריירה בהפסד 6-1 לגויאס, וביולי של אותה שנה חזר לאופראריו. ב-1 בפברואר 2016 עזב לראשונה את ברזיל כאשר חתם בבני סכנין מליגת העל. הוא ערך את הופעת הבכורה שלו בקבוצה ב-16 בפברואר 2016, בניצחון קבוצתו 2–0 על בני יהודה תל אביב. ב-23 ביולי 2018 חתם בסבאך מליגת העל האזרית לעונה אחת. ב-15 במאי 2019 הודיעה הקבוצה כי לא תאריך את חוזהו. בדצמבר 2019 חזר לברזיל וחתם בסאו קאנטו. ב-1 בספטמבר 2020, ואנדרסון חתם בדילה גורי מליגת העל הגאורגית. ואנדרסון, באתר Transfermarkt ואנדרסון, באתר Soccerway ואנדרסון, באתר FootballDatabase.eu דורון בן דור, ‏וונדרסון חתם, גם אבידור צפוי להגיע, באתר ONE‏, 1 בפברואר 2016 "BNEI YEHUDA VS. BNEI SAKHNIN 0 - 2". soccerway.com (באנגלית). soccerway. 13 בפברואר 2016. נבדק ב-5 באוגוסט 2018. {{cite web}}: (עזרה) ""Sabah" Vanderson Enrike do Nasimento Silva ilə 1 illik müqavilə bağlayıb". facebook.com (באזרית). Sabail FK. 23 ביולי 2018. נבדק ב-5 באוגוסט 2018. {{cite web}}: (עזרה) "SABAH" FK 5 FUTBOLÇU İLƏ YOLLARINI AYIRDI". sabahfc.az/ (באזרית). Sabah FC. 15 במאי 2019. נבדק ב-15 במאי 2019. {{cite web}}: (עזרה) ערך זה הוא קצרמר בנושא כדורגל ברזילאי. אתם מוזמנים לתרום לוויקיפדיה ולהרחיב אותו.
אובה קאמפס

אובה קאמפס (בגרמנית: Uwe Kamps, נולד ב-12 ביוני 1964 בדיסלדורף שבגרמניה המערבית) הוא כדורגלן עבר גרמני ששיחק לאורך כל הקריירה שלו בבורוסיה מנשנגלדבך בעמדת השוער, ומאמן השוערים של הקבוצה בהווה. קאמפס ערך את הופעת הבכורה שלו בבוגרים של בורוסיה מנשנגלדבך באפריל 1983, בניצחון 5-0 על קרלסרוהה, וסיים את עונת הבכורה שלו, 1982/83, עם 12 הופעות, בהן ספג 20 שערים, מתוכם ארבעה במחזור האחרון בניצחון 6-4 על בורוסיה דורטמונד. בשלוש העונות הבאות קאמפס לא היה השוער הבכיר של הקבוצה ומיעט לשחק, אך החל מעונת 1986/87 תפס את אפודת השוער הראשון, ועד לשנת 2001 היה השוער הבכיר של הקבוצה. בעונת 1991/92 הגיע קאמפס עם הקבוצה לגמר הגביע, שם הפסידה בורוסיה מנשנגלדבך להנובר 96 בבעיטות הכרעה, לאחר 0-0 בתום 120 דקות. בדרך לגמר, בורוסיה מנשנגלדבך הדיחה את באייר לברקוזן, גם כן בבעיטות הכרעה, לאחר 2-2 בתום 120 דקות. בחצי הגמר הזה, קאמפס עצר את כל ארבע הבעיטות של שחקני לברקוזן, ז'ורז'יניו, הייקו הרליך, לואן לופסקו ומרטין קרי, ולבורוסיה מנשנגלדבך הספיק ניצחון 2-0 בבעיטות הכרעה כדי להעפיל לגמר. עונת 1994/95 הייתה מוצלחת יותר עבור קאמפס ובורוסיה מנשנגלדבך, שהגיעו שוב לגמר הגביע הגרמני, והפעם יצאו עם היד על העליונה, לאחר ניצחון 3-0 על וולפסבורג. בעונת 1997/98 קאמפס ירד ליגה עם בורוסיה מנשנגלדבך, ונשאר בקבוצה גם בבונדסליגה השנייה. כעבור שנתיים, קאמפס העפיל ביחד עם בורוסיה מנשנגלדבך חזרה אל הבונדסליגה. לאחר עליית הליגה, קאמפס הפך לשחקן ספסל, והשוער הבכיר של הקבוצה היה השווייצרי יורג שטיל. קאמפס נשאר בקבוצה בשלוש העונות הבאות אך לא שיחק, ובמחזור האחרון של עונת 2003/04 נכנס כמחליף בדקה ה-82 במקומו של שטיל, לאות כבוד, במשחק שהיה למשחק הפרישה של קאמפס, בניצחון 3-1 על מינכן 1860. קאמפס צבר 457 הופעות במדי בורוסיה מנשנגלדבך, מתוכן 390 בבונדסליגה, והוא מדורג במקום השני בטבלת שיאני ההופעות של המועדון בבונדסליגה בכל הזמנים, לאחר ברטי פוגטס. קאמפס השתתף עם הנבחרת המערב-גרמנית האולימפית באולימפיאדת סיאול (1988), וזכה במדליית ארד לאחר הפסד לנבחרת ברזיל בחצי הגמר וניצחון על נבחרת איטליה במשחק על המקום השלישי. לקאמפס אין הופעות בנבחרת גרמניה הבוגרת. עם בורוסיה מנשנגלדבך: הגביע הגרמני: 1994/95 עם הנבחרת המערב-גרמנית האולימפית: אולימפיאדת סיאול (1988): מדליית ארד מדיה וקבצים בנושא אובה קאמפס בוויקישיתוף אובה קאמפס, באתר Transfermarkt אובה קאמפס, באתר Fussballdaten.de (בגרמנית) אובה קאמפס, באתר WorldFootball.net אובה קאמפס, באתר FootballDatabase.eu פרופיל המאמן, באתר Transfermarkt טבלת שיאני ההופעות של בורוסיה מנשנגלדבך בבונדסליגה באתר worldfootball.net
אורופוס

אורופוס (ביוונית: Ωρωπός) היא עיירת נמל באטיקה שביוון. כ-54 ק"מ מעיר הבירה - אתונה. אורופוס נוסדה על ידי מתיישבים מהעיר ארטריה שבאי אֶוּבּוֹיָה (אֶבְיָה או אֶבוֹיָה של ימינו). בעת העתיקה, היא הייתה עיר גבול בין בויאוטיה ואטיקה, ושאלת השליטה בה היוותה עילה לסכסוך גבולות מתמשך בין אתונה לתבאי. בסופו של דבר הגיעה העיר לידיה של אתונה. אולם קצב התפתחותה היה אטי, אפילו כאשר השתלטה הרפובליקה הרומית על האזור. הנמל החשוב שלה, אשר כונה דלפיניום (Delphinium), שכן למעשה בפתחו של נהר אסופוס, כקילומטר וחצי צפונית לעיר. מקדש אמפיאראוס באורופוס נמצא בתחומה, הוא שכן במרחק של 12 סטאדיות מהעיר עצמה. האתר נחפר על ידי האגודה לארכאולוגיה של אתונה. הוא הכיל מקדש, מעיין קדוש, שלתוכו נזרקו מטבעות בידי המתפללים, מזבחות, וכן תיאטרון קטן, אשר הפרוסקניון (במה מוגבהת שעליה הציגו השחקנים) שלו נשמר היטב. המתפללים נהגו להתייעץ עם אמפיאראוס שלכבודו נבנה המקדש על ידי כך שהיו ישנים על עור של אייל שחוט בתוך המבנה. בתקופת האימפריה הביזנטית העיר הייתה מרכז חקלאות פעיל, והיא נותרה כזו עד שנבזזה ונהרסה בידי צבא האימפריה העות'מאנית במהלך מלחמת העצמאות היוונית. בשנת 1840 בוטלה העירייה והיא סופחה לפרובינקיית אטיקה. בשנת 2011 היא הוקמה מחדש על ידי איחוד של 9 עיירות קטנות יותר באזור. מדיה וקבצים בנושא אורופוס בוויקישיתוף
פרובינציית קרוליינה

פרובינציית קרוליינה (באנגלית: Province of Carolina) הייתה קולוניה אנגלית ולאחר מכן בריטית בצפון אמריקה. קרוליינה נוסדה בטריטוריה שהיום נמצאת תחת שיפוטה של מדינת קרוליינה הצפונית בארצות הברית, אולם היא התרחבה ובשיא גודלה כללה את הטריטוריות שנמצאות בתחום שיפוטן של המדינות קרוליינה הצפונית, קרוליינה הדרומית, ג'ורג'יה (אזור שהיה מכונה אז בשם קרוליינה), אלבאמה, טנסי, ומיסיסיפי, וחלקים מפלורידה ולואיזיאנה של ימינו. הפרובינציה נוסדה בשנת 1629 על ידי סר רוברט הית' (אנ'), שהיה התובע הכללי בתקופתו של המלך צ'ארלס הראשון וקיבל ממנו צ'ארטר לצורך העניין. הפרובינציה נקראה על שמו של המלך צ'ארלס (שבלטינית שמו הוא קרולוס). לאחר תחילת הרסטורציה, בשנת 1660, ניסו יורשיו של הית' לחדש את הצ'ארטר, אולם צ'ארלס השני קבע כי הוא מבוטל. בשנת 1663 המלך החדש העניק את הפרובינציה לשמונה אצילים שכונו הבעלים-הלורדים (lord proprietors): אדוארד הייד, הרוזן הראשון מקלרנדון; ג'ורג' מונוק, הדוכס הראשון מאלבמרל; ויליאם קרייבן, הרוזן הראשון מקרייבן; הברון ג'ון ברקלי ואחיו סר ויליאם ברקלי, שהיה גם מושל הקולוניה של וירג'יניה; אנתוני אשלי קופר, רוזן שפטסברי הראשון; וסר ג'ון קולטון. מבין השמונה הרוזן שפטסברי היה האקטיבי ביותר בניהול ענייניה של הפרובינציה ויחד עם עוזרו, הפילוסוף ג'ון לוק, הוא סייע בניסוח "החוקה היסודית של קרוליינה". תחת הצ'ארטר המלכותי לשמונת האצילים הייתה הזכות לנהל את ענייניה של הקולוניה באופן עצמאי ובסמכות כמעט זהה לזו של המלך. במהלך השנים נעשו מספר ניסיונות להקים בפרובינציה התיישבות איתנה ועצמאית. בשנת 1670 הרוזן שפטסברי הקים את היישוב צ'ארלס טאון שברבות הימים הפך לעיר צ'ארלסטון שבקרוליינה הדרומית. בין השנים 1691 ל-1712 סכסוכים על הממשל בפרובינציה הביאו לחלוקתה לפרובינציית קרוליינה הצפונית ופרובינציית קרוליינה הדרומית. החלוקה נהייתה רשמית בשנת 1712, עת הפרובינציה חדלה מלהתקיים. הבעלות על שתי המושבות החדשות נותרה בידי שמונת הלורדים-הבעלים עד 1729, עת ששבעה מתוך השמונה מכרו את זכויותיהם חזרה לכתר הבריטי. מדיה וקבצים בנושא פרובינציית קרוליינה בוויקישיתוף
אן סטליבראס

אן סטליבראס (באנגלית: Anne Stallybrass;‏ 4 בדצמבר 1938 - 3 ביולי 2021) הייתה שחקנית אנגלייה. סטליבראס נולדה בשם ז'קלין אן סטליבראס בווסטקליף-און-סי באסקס לאדוארד לינדזי סטליבראס (1905–1990) ולאן איזבל (שם נעורים פיקוק) סטליבראס (1911–1981). הוריה התחתנו בשנת 1933 בהקני שבלונדון. היא התחנכה במנזר סנט ברנרד ולמדה משחק באקדמיה המלכותית למוזיקה שם זכתה במדליית זהב בתחום הדרמה. בתחילת הקריירה שלה עבדה שנים אחדות בתיאטרון רפרטוארי בפולקסטון שבקנט ואחר כך עברה לנוטינגהאם ולשפילד. התפקידים הידועים ביותר של סטליבראס בטלוויזיה היו: ג'יין סימור בסדרה "שש נשותיו של הנרי השמיני" (1970) ואן אונידין בסדרה "קו אונידין" מאת סיריל אברהם. תפקידים נוספים שלה היו אנה שטראוס במיני-סדרה "משפחת שטראוס" (1972), סוזן הנצ'רד ב"ראש העיר קסטרברידג'" (עיבוד מ-1978), ומיוריאל תומאס בעיבוד לספר "The Old Devils" מאת קינגסלי אמיס (1992). בין השנים 1995 ו-1998 שיחקה בתפקיד איילין ריינולדס בסדרה המשטרתית "Heartbeat" של ITV. ב-1993 גילמה את המלכה אליזבת השנייה בסרט הטלוויזיה "דיאנה: הסיפור האמיתי" על פי ספרו של הביוגרף אנדרו מורטון. סטליבראס הייתה מועמדת פעמיים לפרס באפט"א לטלוויזיה לשחקנית הטובה ביותר על תפקידה כאן אונידין ועל תפקידה כאנה שטראוס. סטליבראס הייתה נשואה פעמיים ולא הביאה ילדים לעולם. את בעלה הראשון השחקן רוג'ר רולנד הכירה בנוטינגהאם. הם התחתנו ב-1963 והתגרשו אחרי כעשר שנות נישואין. באותה תקופה התפרקו גם נישואיו השניים של פיטר גילמור. הידידות בין סטליבראס וגילמור שהופיעו יחד בסדרה "קו אונידין" התפתחה לאהבה, והם התחילו לחיות יחד. עשר שנים אחר כך ב-1987 השניים התחתנו. סטליבראס הייתה נשואה לפיטר גילמור עד למותו בפברואר 2013. הם גרו בבארנס שבלונדון, ובבעלותם היה קוטג' בעיר דארטמות' בשם "בית אונידין". הבית שימש כאתר צילומים של הסדרה "קו אונידין". סטליבראס נפטרה ב-3 ביולי 2021. אן סטליבראס, במסד הנתונים הקולנועיים IMDb (באנגלית) אן סטליבראס, באתר Rotten Tomatoes (באנגלית) אתר המוקדש לאן סטליבראס ופיטר גילמור Stallybrass genealogy site; accessed 19 January 2014. Stuart Jeffries Obituary: Peter Gilmore obituary, guardian.co.uk, 6 February 2013; accessed 19 January 2014.
פרן

האם התכוונתם ל... ארז פרן – שחיין ישראלי ז'אן-בטיסט פרן – מדען צרפתי מנזר פרן – מנזר במדבר יהודה פרֶן - שמה היידי של העיר פרינאי בליטא פארן (פירושונים)
נבחרת קוסטה ריקה בכדורגל נשים

נבחרת קוסטה ריקה בכדורגל נשים מייצגת את קוסטה ריקה בתחרויות כדורגל נשים בינלאומיות ומנוהלת על ידי התאחדות הכדורגל של קוסטה ריקה. משחקה הראשון של הנבחרת נערך באפריל 1991 במסגרת גביע הזהב הראשון, שבו הודחה עוד בשלב הבתים. שבע שנים לאחר מכן, ב-1998, היא כבר סיימה במקום השלישי באליפות והחלה להתבסס כאחת משתי הנבחרות הטובות ביותר במרכז אמריקה, לצידה של גואטמלה. ב-2015, העפילה קוסטה ריקה בפעם הראשונה בתולדותיה לגביע העולם של פיפ"א, לאחר שסיימה במקום השני בגביע הזהב ששימש כטורניר המוקדמות. בגביע העולם, היא הפסידה במשחק אחד (נגד ברזיל) וסיימה שניים בתיקו (נגד ספרד ונגד קוריאה הדרומית), ועל כן לא הצליחה לעבור את שלב הבתים. הדירוג הנוכחי של נבחרת קוסטה ריקה ברשימת הדירוג של פיפ"א, הוא המקום ה-43 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 29 נמדד לראשונה ביוני 2016, והדירוג הכי נמוך 106 נמדד לראשונה במרץ 2010. 1991 – לא העפילה 1995 – לא העפילה 1999 עד 2011 – לא העפילה 2015 – שלב הבתים 2019 – לא העפילה 2023 – שלב הבתים 1991 - שלב הבתים 1993 - לא העפילה 1994 - לא העפילה 1998 - מקום שלישי 2000 - שלב הבתים 2002 - מקום רביעי 2006 - לא העפילה 2010 - מקום רביעי 2014 - מקום שני 2018 - שלב הבתים 2022 - מקום רביעי אתר האינטרנט הרשמי של נבחרת קוסטה ריקה בכדורגל נשים מדיה וקבצים בנושא נבחרת קוסטה ריקה בכדורגל נשים בוויקישיתוף נבחרת קוסטה ריקה בכדורגל נשים, ברשת החברתית פייסבוק נבחרת קוסטה ריקה בכדורגל נשים, ברשת החברתית אקס (טוויטר) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
סקאוט (כטב"ם קנדי)

סקאוט (באנגלית: Scout) הוא כלי טיס בלתי מאויש (כטב"מ) לצורכי ביון מתוצרת "איריון" (Aeryon) הקנדית. הוא פותח בין השנים 2007 ל-2009. הייצור נמשך עד לשנת 2015. לסקאוט יכולת המראה ונחיתה אנכית ולכן אינו דורש ציוד תומך המראה או נחיתה. הוא מסוגל להתייצב מעל נקודה קבועה, משקלו 1.4 קילוגרם ללא מטען נוסף. אורך: 80 סנטימטרים גובה: 30 סנטימטרים משקל: 1.4 ק"ג משקל המראה מקסימלי: 1.7 ק"ג מהירות מקסימלית: 50 קמ"ש טווח אפקטיבי: 3 ק"מ שעור נסיקה מקסימלי: 2 מטר לשנייה הנעה: 4 להבים חשמליים, סוללת LiPo (ליתיום-פולימר) אתר האינטרנט הרשמי של סקאוט ערך זה הוא קצרמר בנושא כלי טיס צבאיים ובנושא קנדה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סקאוט (כטב"ם קנדי)".
תקשורת טורית מסונכרנת

תקשורת טורית מסונכרנת היא פרוטוקול לתקשורת טורית, בו מידע נשלח בזרם נמשך ובקצב הנקבע על ידי ההתקן המנהל. כדי לייצר תקשורת מסונכרנת, נדרש שהשעונים בהתקני השידור והקליטה יהיו מסונכרנים - כלומר פועלים באותו קצב, וההתקן הקולט מפענח כל אות, לאחר אותו מרווח זמן שבשימוש ההתקן המשדר, לשם כך בנוסף לקו הנתונים המחבר בין ההתקנים נדרש קו נוסף המורה להתקנים את הזמן האידיאלי לכתיבת ולקריאת כל ביט, בניגוד לתקשורת א-סינכרונית בתקשורת כזו לא נדרשות סיביות המורות על התחלת התקשורת או סיומה, ומסיבה זו תקשורת טורית סנכרונית, מאפשרת מעבר של יותר מידע בזמן נתון, מאשר תקשורת טורית שאינה מסונכרנת. בזכות הקו הנוסף (המכונה בדרך כלל CLK או clock) אין חשש לאבד לאחר זמן את הסינכרון ולא נדרש סינכרון מחדש. IBM Corporation. Data Communications Primer (PDF). ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
נשירים

המונח נשירים (באנגלית: Deciduous) בדרך כלל מתייחס לעצים ולשיחים המשירים את עליהם בתקופות מסוימות בשנה, בדרך כלל בסתיו, וגם להשרה של חלקים אחרים בצמח, כגון, עלי כותרת אחרי פריחה או פירות אחרי הבשלה. בעצם מדובר על נשירת מה שכבר לא נצרך מהצמח באופן טבעי. מונח זה מתייחס גם לתופעה דומה אצל בעלי החיים, כמו קרניים נשירות (קרני האייליים) או שיניים נשירות (שיני חלב) אצל חלק מהיונקים, כולל בני אדם. בבוטניקה ובהורטיקולטורה, צמחים נשירים, כולל עצים, שיחים ועשבים רב-שנתיים, הם אלו שמאבדים את כל עליהם במשך תקופה. תופעה זו נקראת "שלכת" (אנ'). לעיתים התקופה חסרת העלים של צמחים היא בחורף, בדרך כלל באזורי אקלים ממוזג ואקלים קוטבי. בחלקים אחרים בעולם שבהם האקלים טרופי, סובטרופי, או צחיח, צמחים משירים את עליהם בתקופה היבשה השונה ממקום למקום בהתאם לגשם. יוצאי הדופן הם ירוקי-העד, בהם העלים מושרים בהדרגה ולא בבת אחת כך שנראה שהם נותרים ירוקים במשך כל השנה. יש גם צמחי ביניים, חצי-נשירים, בהם העלים הישנים מושרים לקראת תחילת צמיחה חדשה, או בכיוון ההפוך, חצי-ירוקי עד, שמשמרים חלק מעליהם במשך תקופות היובש או החורף ומשירים את יתר עליהם לפני תקופת הצמיחה החדשה. בחלק מהעצים בעיקר בזני אלון העלים שנותרים על העץ למשך החורף מתייבשים ונופלים באביב עם תחילת הצמיחה של עלים חדשים. צמחים נשירים רבים פורחים בתקופה חסרת העלים שלהם, תופעה זו מגבירה את יעילות ההאבקה. חוסר העלים מקל על הרוח לשאת אבקנים, ומקל על חרקים למצוא את הפרחים. אך בשיטה זו יש גם חסרונות, לדוגמה, הפרחים עלולים להיפגע מקרה, או באזורים הצחיחים לצרוך יותר מים. מנגד ללא עלים יש פחות סיכון של הישברות של ענפים או של הגזע, וכן צמחים מסוגלים להפחית את אובדן המים שלהם בשל חוסר זמינות המים בימות החורף הקרים. מדיה וקבצים בנושא נשירים בוויקישיתוף Science Daily. "Science Reference: Deciduous". sciencedaily.com. J. Robert Nuss; Pennsylvania State University (2007). "Evergreen Shrubs and Trees for Pennsylvania" (PDF). psu.edu. "The Illinois - North Carolina Collaborative Environment for Botanical Resources: Openkey Project. Glossary of Botanical Terms. Page 22" (PDF). נבדק ב-2013-07-17. Weber, William. 2001. Lemon, P. C. (1961). "Forest ecology of ice storms". Bulletin of the Torrey Botanical Club. Bulletin of the Torrey Botanical Club, Vol. 88, No. 1. 88 (21): 21. doi:10.2307/2482410. JSTOR 2482410.